**Pat de frunze**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pat de frunze îmi așterne nucul din grădina- n vise

Și în pânză de păianjen cad speranțele, sunt prinse.

E octombrie, se scaldă soarele în frunze moarte,

Crezi că- i vară, fluturi zboară în iubirea spusă- n șoapte.

Parcă- i vis și parcă- aevea- i ziua mirosind a vară,

Repetată și dorită după-amiază...a câta oară?

Dar nu mai contează fiindcă sufletul știe să guste

Din lumina înmulțită sub a crengilor largi fuste.

În bucăți cad ele, frunze se aștern încet în paturi,

Cuverturi galbene, roșii... fine ca niște brocarturi.

Și mă- ntind pe ele, moale, las trupul să se scufunde,

Ciripit vesel de vrăbii mirosul de toamnă- ascunde.

Frunzele mă- mbrățișează, duhul verii dând târcoale

Nucului cuprins de soare, raze- n crengile lui goale!